stanford-oval/wikipedia huggingface dataset:
ดีดีเย ดรอกบา

ดีดีเย อีฟว์ ดรอกบา เตบีลี (ฝรั่งเศส: Didier Yves Drogba Tébily, ออกเสียง: [didje dʁɔɡba]; เกิดเมื่อ 11 มีนาคม ค.ศ. 1978) เป็นอดีตนักฟุตบอลของเชลซีในพรีเมียร์ลีกอังกฤษ เคยเป็นกัปตันทีมชาติโกตดิวัวร์และยังเป็นเจ้าของสถิติยิงประตูสูงสุดในทีมชาติที่ 65 ประตู รวมถึงเป็นนักเตะผู้ทำประตูสูงสุดในพรีเมียร์ลีก ฤดูกาล 2006-2007 ด้วยจำนวน 20 ประตู (33 ประตูถ้ารวมทุกการแข่งขัน) และเป็นผู้ทำประตูสูงสุดในพรีเมียร์ลีก ฤดูกาล 2009-2010 ด้วยจำนวน 29 ประตู
ดีดีเย ดรอกบา เป็นนักฟุตบอลคนแรกที่ทำประตูในสนามเวมบลีย์ จากการยิงประตูให้เชลซีเอาชนะแมนเชสเตอร์ยูไนเต็ดไปด้วยคะแนน 1-0 ดรอกบาย้ายจากออแล็งปิกเดอมาร์แซย์มาร่วมทีมเชลซีช่วงกลางปี 2004 แม้ปัญหาอาการบาดเจ็บจะรบกวนเขาบ่อยครั้งในฤดูกาลแรกแต่ดรอกบาก็ยังทำประตูได้ถึง 16 ครั้งรวมทุกรายการหนึ่งในนั้นเป็นประตูในนัดชิงชนะเลิศคาร์ลิงคัพ
เกียรติประวัติ > เชลซี

แชมป์พรีเมียร์ลีก อังกฤษ 4 สมัย : 2004-05, 2005-06, 2009-10, 2014-15
แชมป์เอฟเอคัพ 4 สมัย : 2006-07, 2008-09, 2009-10, 2011-12
แชมป์ลีกคัพ 3 ครั้ง : 2004-05, 2006-07, 2014-15
แชมป์คอมมิวนิตีชีลด์2 สมัย : 2005, 2009
แชมป์ยูฟ่าแชมเปียนส์ลีก 1 สมัย : 2011-12
เกียรติประวัติ > กาลาตาซาราย

เทอร์กิชซูเปอร์ลีก 1 สมัย : 2012-2013
เทอร์กิชซูเปอร์คัพ 1 สมัย : 2013
เทอร์กิชคัพ 1 สมัย : 2013-14
เกียรติประวัติ > ส่วนตัว

นักฟุตบอลยอดเยี่ยมแห่งปีของลีกเอิง ฝรั่งเศส 1 สมัย : 2003-04
นักฟุตบอลแอฟริกันยอดเยี่ยมแห่งปี 2 สมัย : 2006, 2009
ผู้เล่นยอดเยี่ยมประจำทีมชาติไอวอรีโคสต์ 3 สมัย : 2006, 2007, 2012
นักฟุตบอลยอดเยี่ยมแห่งปีของสโมสรฟุตบอลเชลซี 1 สมัย : 2010
รองเท้าทองคำ(พรีเมียร์ลีก) 2 สมัย : 2006-07, 2009-10
นักฟุตบอลยอดเยี่ยมแห่งปีของซุปเปอร์ลีก ตุรกี 1 สมัย : 2013
ผู้เล่นที่ได้เข้าสู่หอเกียรติยศพรีเมียร์ลีก หอเกียรติยศพรีเมียร์ลีก : 2022
แหล่งข้อมูลอื่น

เว็บไซต์ทางการของดีดีเย ตรอกบา – ในภาษาอังกฤษและฝรั่งเศส
สถิติของ ดีดีเย ดรอกบา ที่ Soccerbase
ข้อมูลของ ดีดีเย ดรอกบา ที่ ซ็อกเกอร์เวย์
BBC World Service: African Footballer of the Year 2008
Profile at SoccerSurfer.com
ESPN Profile
| ด ค กรางวัลรองเท้าทองคำพรีเมียร์ลีก |
| --- | --- |
 1993: เชอริงแฮม  1994: โคล  1995: เชียเรอร์  1996: เชียเรอร์  1997: เชียเรอร์  1998: ดับลิน, โอเวน & ซัตตัน  1999: ฮัสเซิลบังก์, โอเวน & ยอร์ก  2000: ฟิลลิปส์  2001: ฮัสเซิลบังก์  2002: อ็องรี  2003: ฟัน นิสเติลโรย  2004: อ็องรี  2005: อ็องรี  2006: อ็องรี  2007: ดรอกบา  2008: โรนัลโด  2009: อาแนลกา  2010: ดรอกบา  2011: เบร์บาตอฟ & เตเบซ  2012: ฟัน แปร์ซี  2013: ฟัน แปร์ซี  2014: ซัวเรซ  2015: อาเกวโร  2016: เคน  2017: เคน  2018: เศาะลาห์  2019: โอบาเมอย็องก์, มาเน & เศาะลาห์  2020: วาร์ดี  2021: เคน  2022: เศาะลาห์ & ซน  2023: โฮลัน 
| ด ค กรางวัลแอลัน ฮาร์เดเกอร์ |
| --- | --- |
 1990: Walker  1991: Pearson  1992: McClair  1993: Merson  1994: Richardson  1995: McManaman  1996: Townsend  1997: Walsh  1998: Wise  1999: Nielsen  2000: Elliott  2001: ฟาวเลอร์  2002: ฟรีเดล  2003: ดูแด็ก  2004: Zenden  2005: เทร์รี  2006: รูนีย์  2007: ดรอกบา  2008:  วูดเกต  2009: ฟอสเตอร์  2010: บาเลนเซีย  2011: ฟอสเตอร์  2012: ดาวนิง  2013: ไดเยอร์  2014: นัสรี  2015: เทร์รี  2016: กงปานี  2017: อิบราฮีมอวิช  2018: กงปานี  2019: ซิลวา  2020: โฟเดน  2021: มะห์รัซ  2022: ฟัน ไดก์  2023: กาเซมีรู  2024: ฟัน ไดก์ 
| ด ค กรายชื่อนักกีฬาทีมชาติโกตดิวัวร์ – ฟุตบอลโลก 2014 |
| --- | --- | --- |
|  1 Barry  2 Viera  3 Boka  4 ก. ตูเร  5 Zokora  6 Bolly  7 Akpa Akpro  8 กาลู  9 Tioté  10 แฌร์วินโย  11 ดรอกบา  12 Bony  13 Ya Konan  14 Diomandé  15 Gradel  16 Gbohouo  17 Aurier  18 Djakpa  19 ย. ตูเร  20 Dié  21 Sio  22 Bamba  23 Mandé  ผู้ฝึกสอน: Lamouchi  |  1 Barry  2 Viera  3 Boka  4 ก. ตูเร  5 Zokora  6 Bolly  7 Akpa Akpro  8 กาลู  9 Tioté  10 แฌร์วินโย  11 ดรอกบา  12 Bony  13 Ya Konan  14 Diomandé  15 Gradel  16 Gbohouo  17 Aurier  18 Djakpa  19 ย. ตูเร  20 Dié  21 Sio  22 Bamba  23 Mandé  ผู้ฝึกสอน: Lamouchi  |  |
| ฐานข้อมูลการควบคุมรายการหลักฐาน  |
| --- | --- |
นานาชาติ:  FAST  ISNI  VIAF  เวิลด์แคต 
ประจำชาติ:  นอร์เวย์  ฝรั่งเศส  BnF data  เยอรมนี  อิสราเอล  สหรัฐ  เช็กเกีย  โปแลนด์ 
อื่น ๆ:  IdRef
ทาไลอา

"เทพีทาไลอา" โดยฌ็อง-มาร์ก นาตีเย
ทาไลอา (อังกฤษ: Thalia; กรีก: Θάλεια) เป็นเทพีองค์หนึ่งในสามองค์ในกลุ่มเทพีชาริทีสในตำนานเทพเจ้ากรีกที่รู้จักกันในภาษาอังกฤษว่า "Three Graces" (ไตรเทพี) เทพีทาไลอาเป็นธิดาของซูสและยูรีโนมี (Eurynome) และเป็นเทพีแห่งแรงบันดาลใจของเรื่องชวนหัวและกวีนิพนธ์เชิงอุดมคตินิยม "Θάλεια" แผลงมาจากภาษากรีก "θάλλειν" ที่แปลว่าบาน
เทพีทาไลอาปรากฏเป็นหนึ่งในสามเทพีในรายละเอียดของภาพ "ฤดูใบไม้ผลิ" โดยซันโดร บอตตีเชลลี
ฌ็อง-โกลด ว็อง ดาม

| ฌอง-คล็อด แวน แดมม์ |
| --- | --- |

สารนิเทศภูมิหลัง
ชื่อเกิด: ชอง-โกลด กามีย์ ฟร็องซัว ว็อง วาร็องแบร์  Jean-Claude Camille Francois Van Varenberg
เกิด:  (1960-10-18) 18 ตุลาคม ค.ศ. 1960 (64 ปี) เบลเยียม
อาชีพ: นักแสดง, ผู้กำกับ, ผู้อำนวยการสร้าง, ผู้ประสานงานฉากการต่อสู้
ผลงานเด่น: ลุค เดเวอโร ใน 2 ฅนไม่ใช่ฅน แฟรงค์ ดุ๊กซ์ ใน ขาเจาะเหล็ก นายพันวิลเลียม เอฟ.ไกล์ ใน สตรีทไฟท์เตอร์ ยอดคนประจัญบาน 
ฌ็อง-โกลด ว็อง ดาม (ฝรั่งเศส: Jean-Claude Van Damme) เกิดวันที่ 18 ตุลาคม ค.ศ. 1960 เป็นนักแสดงและนักศิลปะป้องกันตัวชาวเบลเยียม ซึ่งเป็นที่รู้จักในฐานะดาราภาพยนตร์แอ็คชั่นระดับโลก โดยมีฉายาว่า "นักกล้ามแห่งบรัสเซลส์"
ครั้งหนึ่ง เคยมีแผนที่จะให้ฌ็อง-โกลด ว็อง ดาม แข่งมวยไทยกับสมรักษ์ คำสิงห์ ที่ประเทศไทย ในช่วงประมาณเดือนพฤศจิกายน ค.ศ. 2011  แต่แผนดังกล่าวก็ได้เลื่อนไป
ประวัติ

ฌอง-คล็อด แวนแดมม์ มีชื่อจริงว่า ฌอง-คล็อด กามีย์ ฟร็องซัว ว็อง วาร็องแบร์ (Jean-Claude Camille Francois Van Varenberg) เกิดที่เมืองบรัสเซลส์ ประเทศเบลเยียม เป็นลูกชายของเออแฌน ว็อง วาร็องแบร์และเอเลียนา ว็อง วาร็องแบร์
ฌอง-คล็อดเริ่มฝึกศิลปะป้องกันตัวตั้งแต่สิบขวบ โดยพ่อของเขาพาเขาไปสมัครที่โรงเรียนสอนโชโตกันริว และคาราเต้ ซึ่งในที่สุดเขาก็คว้าสายดำมาได้ และเขาก็เรียนเทควันโด และมวยไทยเพิ่มเติม และสามารถชนะการแข่งขันคาราเต้หลายรายการ เช่น ยูโรเปียนโปรเฟสชันแนล คาราเต้แอสโซซิเอชันมิดเดิลเวทแชมเปียนชิป, สหภาพคาราเต้ยุโรป (EKU), เวิลด์-ออลสไตล์ คาราเต้ออร์เกไนเซชัน (WAKO), สมาคมคาราเต้อาชีพยุโรป (EPKA) และสมาคมคาราเต้อาชีพ (PKA) เป็นต้น
จากนั้นพอเขาอายุ 16 ปี ก็เบนทิศไปเรียนบัลเลต์ถึง 5 ปี จนเขาเปิดฟิตเนสสอนการเต้นบัลเลต์ในบรัสเซลส์ ซึ่งภายหลังก็ได้ขายกิจการของตัวเอง เพราะไม่ประสบความสำเร็จ
โลกภาพยนตร์

ฌอง-คล็อด แวนแดมม์ก้าวสู่โลกภาพยนตร์ครั้งแรกในปี 1984 คือ Rue barbare (1984) ซึ่งเขาเป็นเพียงตัวประกอบ ตามด้วยภาพยนตร์ตลกประเทศฝรั่งเศสเรื่อง Monaco Forever (1984) รับบทเป็นหนุ่มเกย์นักคาราเต้  อีกทั้งแสดงในภาพยนตร์เพลง - บัลเลต์เรื่อง Breakin' (1984)
ในปี 1985
ฌอง-คล็อด แวนแดมม์รับบทเป็นตัวร้ายในหนังแอ็กชันอเมริกัน - ฮ่องกงเรื่อง No Retreat, No Surrender (1985) และเขารับนำเป็นครั้งแรกใน ขาเจาะเหล็ก (1988) ซึ่งประสบความสำเร็จอย่างสูง ส่งผลทำให้ชื่อของฌอง-คล็อด แวนแดมม์กลายเป็นดาราแอ็คชันที่น่าจับตามองในเวลานั้น จากนั้นเขาก็ผลงานต่อเนื่อง สองอึกสองซีกโลก (1988), ไซบอร์ก (1989) และ คิกบ็อกเซอร์ (1989)"
หนังตลาด

ฌอง-คล็อด แวนแดมม์ก้าวเข้าสู่โลกภาพยนตร์ฮอลลีวูดในปี 1990 โดยเขารับบทนำในภาพยนตร์หลายเรื่อง อึดเหมือนไม่ใช่คน (1990), Death Warrant (1990), แฝดดีเดือด (1991), 2 ฅนไม่ใช่ฅน (1992) คนอึดองศาเดือด (1993), คนแกร่งทะลวงเดี่ยว (1993) ตำรวจเหล็กล่าพลิกมิติ (1994)
ในปี 1994
ฌอง-คล็อด แวนแดมม์รับบทนำในหนังทุนสูงเรื่อง สตรีทไฟต์เตอร์ ยอดคนประจัญบาน (1994) ซึ่งประสบความล้มเหลวในคำวิจารณ์ แต่ก็สามารถทำเงินทั่วโลกได้กว่า 100 ล้านดอลลาร์สหรัฐ
แต่ชีวิตการแสดงของเขาเริ่มตกต่ำลง ในปี 1995 เมื่อ ตัดเส้นตาย ท้านรก (1995) ประสบความล้มเหลวทั้งรายได้และคำวิจารณ์ จากนั้นเขาก็กำกับภาพยนตร์เป็นครั้งแรกเรื่อง 2 ฅนบ้าเกิดคน (1996) ซึ่งก็ไม่ค่อยประสบความสำเร็จ ตั้งแต่นั้น หนังของเขาก็ทำเงินได้ไม่ถึง 15 ล้านเหรียญติดต่อกันหลายเรื่อง ทั้ง คนอึดล่าสุดโลก (1996), คู่โหดมหาประลัย (1997), ทุบกะโหลกนรก (1998) และ หนังภาคต่ออย่าง นักรบกระดูกสมองกล (1999) เป็นเรื่องสุดท้ายในภาพยนตร์สตูดิโอเมเจอร์
ปัจจุบัน

ปัจจุบันฌ็อง-โกลดรับงานแสดงในหนังฟอร์มต่ำมาตั้งแต่ปี 1998 โดยตัวเขาเปิดบริษัทสร้างหนังให้ตัวเอง คือ ลองโร้ด โปรดักชั่น และ 777 ฟิล์มคอร์ป ผลงานของเขาเรื่องแรกในนามของบริษัทนี้คือ คนอึดเดือด ไม่ใช่คน (1998) จากนั้นเขาก็มีผลงานแบบนี้มาอย่างต่อเนื่อง เช่น คนดุนรกเดือด (หรืออีกชื่อ Desert Heat) (1999),  อึดนรก ด่วนมหากาฬ (2001), คนอึดล่าขุมทรัพย์ครูเสต (2001), อึดนรก ด่วนมหากาฬ (2002), คนอึดแหกโคตรคุกนรก (2003) เป็นต้น
สุขภาพ

ในปี 1995
ฌอง-คล็อด แวนแดมม์เจอปัญหาครั้งใหญ่ในชีวิต เพราะเขาติดโคเคนอย่างหนัก จนเขาต้องเข้ารับการบำบัดในปี 1996 และสามารถเลิกยาได้ในปี 1997
ชีวิตส่วนตัว

ด้านชีวิตสมรส ฌอง-คล็อด แวนแดมม์แต่งงานแล้ว 5 ครั้ง รวมถึงการสมรสกับภรรยาปัจจุบันของเขา 2 ครั้ง โดยเขามีบุตรถึง 3 คน คือ ครีสตอฟ เกิดปี 1985, บียองกา เกิดปี 1991 และนีโกลาส์ เกิดปี 1995
มาเรีย โรดรีเกซ (1980 - 1984) (หย่าร้าง)
ซินเธีย เดอเดอเรียน (1985 - 1986) (หย่าร้าง)
แกลดีส์ ปอตูกีส (1987 - 1992) (หย่าร้าง) บุตร 2 คน
ดาซี ลาปิแอร์ (1994 - 1997) (หย่าร้าง) บุตร 1 คน
มาเรีย โรดรีเกซ (1999 - ปัจจุบัน)
ผลงานภาพยนตร์

Rue Barbare (1984)
Monaco Forever (1984)
Breakin' (1984)
No Retreat, No Surrender (1985)
Bloodsport (1988) : ขาเจาะเหล็ก
Black Eagle (1988) : สองอึกสองซีกโลก
Cyborg (1989) : ไซบอร์ก
คิกบอกซ์เซอร์ (1989) : สังเวียนแค้น สังเวียนชีวิต
Lionheart (1990) : อึดเหมือนไม่ใช่คน
Death Warrant (1990)
Double Impact (1991) : แฝดดีเดือด [ร่วมเขียนบท/อำนวยการสร้าง]
Universal Soldier (1992) : 2 ฅนไม่ใช่ฅน
Nowhere to Run (1993) คนอึดองศาเดือด
Hard Target (1993) : คนแกร่งทะลวงเดี่ยว
Timecop (1994) : ตำรวจเหล็กล่าพลิกมิติ
Street Fighter (1994) : สตรีทไฟท์เตอร์ ยอดคนประจัญบาน
Sudden Death (1995) : ซัดเดนเดท ตัดเส้นตายท้านรก
The Quest (ภาพยนตร์) (1996) : 2 ฅนบ้าเกิดคน [ร่วมเขียนบท/กำกับ/อำนวยการสร้าง]
Maximum Risk (1996) : คนอึดล่าสุดโลก
Double Team (1997) : คู่โหด มหาประลัย
Knock Off (1998) : ทุบกะโหลกนรก
Legionnaire (1998) : คนอึดเดือด ไม่ใช่คน [ร่วมเขียนบท/อำนวยการสร้าง]
Universal Soldier: The Return (1999) : นักรบกระดูกสมองกล [ร่วมอำนวยการสร้าง]
Inferno (หรืออีกชื่อ Desert Heat) (1999) : คนดุนรกเดือด [ร่วมอำนวยการสร้าง]
Replicant (2001) : ชีวภาพมหาประลัย
The Order (2001) : คนอึดล่าขุมทรัพย์ครูเสต [ร่วมเขียนบท]
Derailed (2002) : หยุดด่วนนรกมหาประลัย
In Hell (2003) : คนอึดแหกโคตรคุกนรก
Wake of Death (2004) : คนมหากาฬล้างพันธุ์เจ้าพ่อ
Narco (2004)
Second in Command (2006) : แผนมหาประลัยยึดผ่าเมือง
The Hard Corps (2006) : หน่วยชนนรกเฉพาะกิจ
Sinav (2006)
Until Death (2007) : ตำรวจระห่ำไม่ยอมตาย
The Shepherd: Border Patrol (2008) : ตำรวจโคตรระห่ำ
JCVD (2008)
Full Love (2009) [ร่วมเขียนบท/กำกับ/อำนวยการสร้าง]
The Eagle Path (2012) [ผลิต, กำกับ, เขียนบท และตัดต่อ]
หนังสืออ่านเพิ่ม

Corcoran, John; Farkas, Emil (1988). Martial arts : traditions, history, people. New York City: Gallery Books. pp. 60, 265. ISBN 9780831758059. (Wako)
Corcoran, John; Farkas, Emil (1988). Martial arts : traditions, history, people. New York City: Gallery Books. pp. 285–286. ISBN 9780831758059. (PKA World Heavyweight Title)
Corcoran, John; Farkas, Emil (1988). Martial arts : traditions, history, people. New York City: Gallery Books. pp. 210, 393. ISBN 9780831758059. (Eku)
Soet, John Steven (March 1990). "Jean-Claude Van Damme". Inside Kung-Fu Presents: Martial Artists One on One. pp. 16–25.
Vandehey, Tim (April 1991). "Gunning for Van Damme". Karate Kung-Fu Illustrated.
Xuat Tinh Som (31 December 2007). "Jean-Claude Van Damme". Tre Today News.
แหล่งข้อมูลอื่น

เว็บไซต์
เว็บไซต์ทางการ (อังกฤษ ดัตช์)
Official page on Facebook
Official channel on YouTube
Rodin Entertainment (อังกฤษ)
Fansite เก็บถาวร 2011-02-23 ที่ เวย์แบ็กแมชชีน (อังกฤษ รัสเซีย)
ฌ็อง-โกลด ว็อง ดาม ที่อินเทอร์เน็ตมูวีเดตาเบส
บทสัมภาษณ์
Interview with Patri(c)k Teugels เก็บถาวร 2009-03-10 ที่ เวย์แบ็กแมชชีน
ตูร์วอลเลย์บอล

ตูร์วอลเลย์บอล (ฝรั่งเศส: Tours Volley-Ball) เป็นสโมสรวอลเลย์บอลชายอาชีพตั้งอยู่ที่เมืองตูร์ ประเทศฝรั่งเศส สโมสรนี้ก่อตั้งขึ้นเมื่อ ค.ศ. 1988 และปัจจุบันลงแข่งขันในลีกอา
เกียรติประวัติ

ชนะเลิศ : 2004, 2010, 2012, 2013, 2014, 2015, 2018
รองชนะเลิศ : 2003, 2006, 2011
ชนะเลิศ : 2003, 2005, 2006, 2009, 2010, 2011, 2013, 2014, 2015
รองชนะเลิศ : 2000, 2001
ชนะเลิศ : 2005, 2012, 2014, 2015
รองชนะเลิศ : 2004, 2006, 2013
ชนะเลิศ : 2004-05
ชนะเลิศ : 2016-17
อดีตผู้เล่น

แอร์วีน แอนกาแป็ต
เดวิด สมิธ
แหล่งข้อมูลอื่น

"เว็บไซด์อย่างเป็นทางการ (อาร์ไคฟ์)". คลังข้อมูลเก่าเก็บจากแหล่งเดิมเมื่อ 2012-12-17. สืบค้นเมื่อ 2019-10-14.{{cite web}}:  CS1 maint: bot: original URL status unknown (ลิงก์)
ตีมอตี กัสตาญ

| 0 | 1 | 2 | 3 |
| --- | --- | --- | --- |
 กัสตาญใน ค.ศ. 2018
ข้อมูลส่วนตัว
ชื่อเต็ม:  ตีมอตี กัสตาญ
วันเกิด:   (1995-12-05) 5 ธันวาคม ค.ศ. 1995 (28 ปี)
สถานที่เกิด:  อาร์ลง เบลเยียม
ส่วนสูง:  1.85 เมตร (6 ฟุต 1 นิ้ว)
ตำแหน่ง:  ฟูลแบ็ก
ข้อมูลสโมสร
สโมสรปัจจุบัน:  ฟูลัม
หมายเลข:  21
สโมสรเยาวชน
:  รัวยาแล็กแซลซียอร์วีร์ตง
:  เคงก์
สโมสรอาชีพ*
| ปี |  ทีม |  ลงเล่น |  (ประตู) |
| 2013–2017 |  เคงก์ |  59 |  (1) |
| 2017–2020 |  อาตาลันตา |  75 |  (5) |
| 2020–2023 |  เลสเตอร์ซิตี |  91 |  (5) |
| 2023– |  ฟูลัม |  30 |  (1) |
ทีมชาติ‡
| 2013 |  เบลเยียม อายุไม่เกิน 18 ปี |  4 |  (0) |
| 2013–2014 |  เบลเยียม อายุไม่เกิน 19 ปี |  12 |  (0) |
| 2014–2016 |  เบลเยียม อายุไม่เกิน 21 ปี |  8 |  (1) |
| 2018– |  เบลเยียม |  41 |  (2) |
 *นัดที่ลงเล่นและประตูที่ยิงให้แก่สโมสรเฉพาะลีกในประเทศเท่านั้น  ข้อมูลล่าสุด ณ วันที่ 13 กันยายน 2020 ‡ ข้อมูลการลงเล่นและประตูให้แก่ทีมชาติล่าสุด ณ วันที่ 6 กันยายน 2020
ตีมอตี กัสตาญ (ฝรั่งเศส: Timothy Castagne; เกิดวันที่ 5 ธันวาคม ค.ศ. 1995) เป็นนักฟุตบอลชาวเบลเยียมที่เล่นให้กับฟูลัมในพรีเมียร์ลีกและทีมชาติเบลเยียม ปกติเขาเล่นในตำแหน่งแบ็กขวา แต่ก็สามารถเล่นได้ในอีกฝั่งของสนาม
สโมสรอาชีพ

กัสตาญเป็นผลผลิตจากทีมเยาวชนของเคอาร์ซี เคงก์ เขาลงเล่นเป็นตัวจริงนัดแรกในเบลเจียนโปรลีกเมื่อวันที่ 14 กันยายน ค.ศ. 2014 ในนัดที่พบกับกลึบบรึคเคอ
ในเดือนกรกฎาคม ค.ศ. 2017 เขาย้ายร่วมอาตาลันตาในเซเรียอา หลังจากที่อันเดรอา กอนตี ย้ายไปเอซี มิลาน วันที่ 22 กันยายน ค.ศ. 2019 เขาทำประตูตามตีเสมอฟีออเรนตีนา 2–2 ในนาทีที่ 95
วันที่ 3 กันยายน ค.ศ. 2020 กัสตาญเซ็นสัญญา 5 ปีกับเลสเตอร์ซิตีในพรีเมียร์ลีก ต่อมาในวันที่ 13 กันยายน ค.ศ. 2020 เขาทำประตูแรกในนามสโมสรช่วยให้เอาชนะเวสต์บรอมมิชอัลเบียน 3–0 ทำให้เขาเป็นผู้เล่นชาวเบลเยียมคนที่ห้าที่ทำประตูในนัดเปิดสนามพรีเมียร์ลีก ต่อจากลึก นีลิส, โตมัส เฟอร์มาเลิน, คริสตีย็อง แบนเตเก และ Leandro Trossard
ทีมชาติ

กัสตาญลงเล่นเป็นตัวจริงนัดแรกให้กับทีมชาติเบลเยียมเมื่อวันที่ 7 กันยายน ค.ศ. 2018 ในนัดกระชับมิตรที่พบกับสกอตแลนด์ วันที่ 22 มีนาคม ค.ศ. 2019 เขาทำแอสซิสต์ให้ยูรี ตีเลอมันส์ ทำประตูช่วยให้ทีมเอาชนะรัสเซีย 3–1 ในฟุตบอลชิงแชมป์แห่งชาติยุโรป 2020 รอบคัดเลือก
แหล่งข้อมูลอื่น

Profile at Belgian FA
Profile 2 at Belgian FA
ตีมอตี กัสตาญ ที่ WorldFootball.net
ข้อมูลของ ตีมอตี กัสตาญ ที่ ซ็อกเกอร์เวย์
ตีมอตี กัสตาญ ที่ National-Football-Teams.com
ตัปเอกซ์เพรส

ตัปเอกซ์เพรส (โปรตุเกส: TAP Express) เป็นสายการบินเสมือนและสายการบินระดับภูมิภาคสัญชาติโปรตุเกส ที่มีฐานการบินหลักและสำนักงานใหญ่ที่ท่าอากาศยานอุงแบร์ตู แดลกาดู ในกรุงลิสบอน สายการบินดำเนินเที่ยวบินในภูมิภาคให้แก่ตัปแอร์ปูร์ตูกัล
ประวัติ

เมื่อวันที่ 14 มกราคม ค.ศ. 2016 ตัปแอร์ปูร์ตูกัลได้ประกาศการเปลี่ยนอัตลักษณ์องค์กรของสายการบินลูก ปูร์ตูกาเลียแอร์ไลน์ โดยจะเปลี่ยนมาใช้ชื่อ ตัปเอกซ์เพรส ในวันที่ 27 มีนาคม โดยจะดำเนินงานในฐานะบริษัทลูกเช่นเดิม มาตรการนี้เป็นส่วนหนึ่งของแผนการปรับองค์กรของตัป ที่สายการบินหลักจะให้สายการบินระดับภูมิภาคดำเนินเที่ยวบินในภูมิภาคในนามของสายการบินหลัก เพื่อเป็นการเพิ่มความถี่เที่ยวบิน ลดการใช้อากาศยานขนาดใหญ่ในเส้นทางที่มีผู้โดยสารน้อย และเพื่อการแข่งขันกับสายการบินอื่น
ในวันเดียวกันนั้น ตัปแอร์ปูร์ตูกัลได้ประกาศปลดประจำการฟอกเกอร์ 100 และเอ็มบราเออร์ อีอาร์เจ-145 ทั้งหมดของปูร์ตูกาเลียภายในเดือนกรกฎาคม ค.ศ. 2016 โดยจะทดแทนด้วยเอ็มบราเออร์ 190 และเอทีอาร์ 72-600 โดยจะสวมลวดลายที่คล้ายคลึงกับสายการบินแม่ ไวต์แอร์เวย์ สายการบินลูกของออมนิเอวิเอชัน จะดำเนินการเที่ยวบินให้แก่ตัปจนถึง ค.ศ. 2022 ปูร์ตูกาเลียแอร์ไลน์จะดำเนินการด้วยชื่อ ตัปเอกซ์เพรส
ฝูงบิน > ฝูงบินปัจจุบัน

ณ เดือนกรกฎาคม ค.ศ. 2024 ตัปเอกซ์เพรสมีเครื่องบินประจำการในฝูงบินดังนี้:
| เครื่องบิน | ประจำการ | คำสั่งซื้อ | ผู้โดยสาร> C | ผู้โดยสาร> Y | ผู้โดยสาร> รวม | หมายเหตุ |
| --- | --- | --- | --- | --- | --- | --- |
| เอ็มบราเออร์ 190 | 12 | — | — | 106 | 106 |  |
| เอ็มบราเออร์ 195 | 7 | — | — | 118 | 118 |  |
| รวม | 19 | — |  |  |  |  |
ตัปเอกซ์เพรสมีอายุฝูงบินเฉลี่ย 13.3 ปี
ฝูงบิน > ฝูงบินในอดีต

ตัปเอกซ์เพรสเคยให้บริการเครื่องบินดังต่อไปนี้:
| เครื่องบิน | เริ่มประจำการ | ปลดประจำการ |
| --- | --- | --- |
| เอทีอาร์ 72-500 | 2017 | 2018 |
| เอทีอาร์ 72-600 | 2016 | 2023 |
แหล่งข้อมูลอื่น

วิกิมีเดียคอมมอนส์มีสื่อเกี่ยวกับ TAP Express
เว็บไซต์ทางการ
เอ็มบราเออร์ 190 ของตัปเอกซ์เพรส
เอทีอาร์ 72-600 ของตัปเอกซ์เพรส
ทะเลสาบเกรตแบร์

| ทะเลสาบเกรตแบร์ |
| --- | --- |
ทะเลสาบเกรตแบร์ที่นอร์ทเวสต์เทร์ริทอรีส์
ทะเลสาบเกรตแบร์
ที่ตั้ง: นอร์ทเวสต์เทร์ริทอรีส์
พิกัด: 65°50′01″N 120°45′06″W﻿ / ﻿65.83361°N 120.75167°W﻿ / 65.83361; -120.75167
ชนิดของทะเลสาบ: น้ำแข็ง
ชื่อในภาษาแม่:   Sahtú (Slave)  Grand lac de l'Ours (ฝรั่งเศส) 
แหล่งน้ำไหลออก: แม่น้ำเกรตแบร์
พื้นที่รับน้ำ: 114,717 ตารางกิโลเมตร (44,292 ตารางไมล์)
ประเทศในลุ่มน้ำ: แคนาดา

พื้นที่พื้นน้ำ: 31,153 ตารางกิโลเมตร (12,028 ตารางไมล์)
ความลึกโดยเฉลี่ย: 71.7 เมตร (235 ฟุต)
ความลึกสูงสุด: 446 เมตร (1,463 ฟุต)
ปริมาณน้ำ: 2,236 ลูกบาศก์กิโลเมตร (536 ลูกบาศก์ไมล์)
เวลาพักน้ำ: 124 ปี
ความยาวชายฝั่ง1: 2,719 กิโลเมตร (1,690 ไมล์) (บวกชายฝั่งเกาะ 824 กิโลเมตร (512 ไมล์))
ความสูงของพื้นที่: 156 เมตร (512 ฟุต)

แข็งตัว: พฤศจิกายน – กรกฎาคม
เกาะ: 26 เกาะหลัก รวม 759.3 ตารางกิโลเมตร (293.2 ตารางไมล์) ในพื้นที่
เมือง: Délı̨nę
อ้างอิง: 
1 ความยาวแนวชายฝั่งไม่ได้ถูกวัดอย่างละเอียด
ทะเลสาบเกรตแบร์ (อังกฤษ: Great Bear Lake; สลาเวย์: Sahtú, ฝรั่งเศส: Grand lac de l'Ours) เป็นทะเลสาบใหญ่ที่สุดที่มีพื้นที่ทั้งหมดอยู่ภายในประเทศแคนาดา และใหญ่เป็นอันดับ 4 ในอเมริกาเหนือ และใหญ่เป็นอันดับ 7 ของโลก ตั้งอยู่ในดินแดนนอร์ทเวสต์เทร์ริทอรีส์ ตั้งอยู่บนเส้นอาร์กติกเซอร์เคิล ระหว่างละติจูดเหนือที่ 65 และ 67 และลองจิจูด 118 และ 123 ตะวันตก และอยู่สูงจากระดับน้ำทะเลปานกลาง 186 ม. (610 ฟุต)
นักค้าขนเฟอร์ชาวยุโรปเดินทางมาสำรวจเมื่อประมาณ ค.ศ. 1800 ต่อมาเซอร์จอห์น แฟรงกลิน นักสำรวจชาวอังกฤษเดินทางมาถึงใน ค.ศ. 1825 มีการค้นพบแร่เรเดียมบนฝั่งตะวันออกของทะเลสาบเมื่อ ค.ศ. 1929
ดาโซราฟาล

| ดาโซราฟาล |
| --- | --- |

ข้อมูลทั่วไป
บทบาท: เครื่องบินขับไล่หลากบทบาท (multi-role)
ชาติกำเนิด:  ฝรั่งเศส
สถานะ: ประจำการอยู่
ประวัติ
เที่ยวบินแรก: 4 กรกฎาคม 1986
ดาโซราฟาล (ฝรั่งเศส: Dassault Rafale)  เป็นเครื่องบินรบแบบสองเครื่องยนต์เจ็ต สัญชาติฝรั่งเศส ทำการรบได้หลายแบบ ทั้งภารกิจ ระยะสั้น และ ระยะไกล เครื่องบินราฟาล เป็นเครื่องบินขับไล่หลากบทบาท (multi-role) ตรวจจับได้ยาก มีความสามารถปฏิบัติการได้ทั้งกลางวัน และกลางคืน ทุกสภาพอากาศ มันสามารถขึ้น-ลงจอดบนเรือบรรทุกอากาศยานได้
ต้นกำเนิด

เครื่องบินได้พัฒนาเพื่อกองทัพอากาศและกองทัพเรือของประเทศฝรั่งเศส เมื่อฝรั่งเศสขอถอนตัวออกจากโครงการ EFA ( European Fighter Aircraft ) หรือ Eurofighter ในปี ค.ศ.  1985 ฝรั่งเศสตัดสินใจพัฒนาเครื่องบินรบด้วยตัวเอง และเลือกที่จะสร้าง ดาโซราฟาล เครื่องบินราฟาล ก็มีปีกเล็กที่ส่วนหน้า ที่เป็นรูปสามเหลี่ยม แต่มี มุมน้อยกว่า เครื่อง ของ EFA และโครงสร้างลำตัวก็สร้างด้วยวัสดุผสมเรียกว่า CFC (Carbon Fiber Composite)คล้ายๆกับเรื่องบินยูโรไฟเตอร์ (Euro fighter) และส่วนที่เป็นคานาด(Canard)จะเป็นวัสดุผสมไททาเนียม เครื่องบินราฟาล เป็นเครื่องที่มีน้ำหนักเบา และเล็กกว่า Eurofighter แสดงให้ชมเป็นครั้งแรก คือ Rafale A, เริ่มทำการบินทดลอง เมื่อ วันที่ 4 กรกฎาคม ค.ศ.  1986 แผนการ คือ 140 เครื่องของ Rafale B และ 94 เครื่องของ Rafale C สำหรับกองทัพอากาศ และ 79 เครื่องของ Rafale M สำหรับกองทัพเรือ การส่งมอบจะดำเนินไปจนถึง ปี ค.ศ.  2009
แบบแผนในการผลิต

Rafale A เป็นเครื่องต้นแบบ
Rafale B เป็นรุ่นที่มี สองที่นั่งเพื่อใช้ในการฝึกบิน โดยมีภารกิจรองลงมาคือการโจมตี
Rafale C เป็นรุ่นที่มีที่นั่งเดียว ภารกิจเพือการสู้รบทางอากาศ
Rafale M เป็นรุ่นที่ใช้กับเรือบรรทุกเครื่องบิน มีที่นั่งเดียว มีล้อหน้าเป็นระบบสปริงเพื่อช่วยในการดีดตัว ขณะวิ่งขึ้น รุ่น Rafale M เข้าประจำการในปี ค.ศ.  2001 และประจำอยู่บนเรือบรรทุกเครื่องบิน Charles de Gaulle เครื่อง Rafale B และ C จะเข้าประจำการ ในปี ค.ศ.  2003.
Rafale D จะเป็นรุ่นที่ ล่องหน หลบเรดาร์ ของกองทัพอากาศ
Rafale ประกอบไปด้วย เทคนิคชั้นสูง เฉพาะเครื่อง Rafale ลำพังจะสามารถทดแทนเครื่องบินรบ ในประเทศ ฝรั่งเศส ได้ถึง 6 แบบ ด้วยกัน
- Spectra ระบบการป้องกันตัวเอง ระบบป้องกัน Spectra สามารถติดตั้งร่วม กับระบบ ของ เครื่องบิน ซึ่งจะทำให้ ปลอดภัยมากที่สุด ทั้งการข่มขู่จากทางอากาศและจากภาคพื้นดิน Spectra ให้ได้ ทั้งการตรวจสอบระยะไกล พร้อมทั้งบ่งบอก ตำแหน่ง สิ่งที่จะเป็น อันตราย กับนักบิน
- RBE2 เป็นระบบ การทำสงครามทางอากาศ ด้วยระบบเรดาร์ ซึ่งการทำงาน ของมัน ประกอบ ไปด้วย
- การตรวจสอบ และ ติดตาม ระยะไกล อากาศ-สู่-อากาศ ของเป้าหมาย ในอากาศ สามารถ สร้าง แผนที่สามมิติ สำหรับการบินในระยะต่ำ การสร้างภาพสองมิติภาคพื้นดิน การตรวจสอบ และชี้เป้าระยะไกล รวมถึงเป้าหมายในทะเล
ระบบเรดาร์และอิเล็กทรอนิกส์อากาศ

ใช้ระบบเรดาร์หลายโหมด (Multi mode) ของอาร์บีอี (Radar & Balayae electronique)ซึ่งเป็นเรดาร์ของยุโรปรุ่นแรกและล่าสุดที่เป็นจานอากาศ (antenna) การค้นหาเป้าหมายในมุมต่าง ๆ ใช้ระบบอิเล็กทรอนิกส์ และสามารถเปลี่ยนโหมดต่าง ๆ ได้อย่างรวดเร็ว ระยะทางจับเป้าหมายได้ถึงประมาณ 54 ไมล์ทะเล หรือประมาณ 100 กิโลเมตร แม้จะอยู่ในเป้าหมายที่ต่ำกว่า สามารถจับเป้าหมายหรือโจมตี 4 เป้าหมายในเวลาเดียวกัน
ระบบเรดาร์อาร์บีอี สามารถทำงานร่วมกับระบบโอเอสเอฟและระบบวัดระยะทางด้วยแสงเลเซอร์ ซึ่งระบบต่าง ๆ สามารถติดตามและจับเป้าหมายด้วยรังสีความร้อนโดดยมีระยะปฏิบัติการไกลถึง 43 ไมล์ทะเล หรือ 80 กิโลเมตร นอกจากนี้ยังมีระบบต่อสู่ทางอิเล็กทรอนิกส์และระบบตรวจจับเจ้งเตือนเมื่อถูกยิงด้วยอาวุธนำวิถี
แผนการผลิต

ฝรั่งเศสมีแผนการผลิตเครื่องบินขับไล่ราฟาลทั้งหมด 272 เครื่อง โดยกองทัพอากาศจะได้รับมอบ 212 เรื่อง และ กองทัพเรือ 60 เครื่อง
ประเทศผู้ใช้งาน

ฝรั่งเศส
อียิปต์
อินเดีย
กาตาร์
รายละเอียด

เครื่องยนต์ เทอร์โบแฟน สแนคม่า เอ็ม888-3 (SNECMA) จำนวนเครื่องยนต์ 2 เครื่อง พร้อมสันดาปท้าย
แรงขับเครื่องยนต์ 19,558 ปอนด์
กางปีก 10.9 เมตร (35 ฟุต 9 นิ้ว)
ฟื้นที่ปีก 47.5 ตารางเมตร
ยาว 15.3 เมตร (50 ฟุต 3 นิ้ว)
ความเร็ว 2,125 กิโลเมตร/ชั่วโมง (1,321 ไมล์/ชั่วโมง)
1,390 กิโลเมตร/ชั่วโมง (864 ไมล์/ชั่วโมง) ที่ความสูงระดับทะเล
ความเร็วสูงสุด 1.8 มัค (2,130 กิโลเมตร/ชั่วโมง)
น้ำหนักลำตัวว่างเปล่า   21,319 ปอนด์
น้ำหนักสูงสุดวิ่งขึ้น   47,399 ปอนด์
ระยะทางใช้วิ่งขึ้น   400-600 เมตร
ระยะทางวิ่งลง   450 เมตร (1,475 ฟุต)
รัศมีการบิน   1,853 กิโลเมตร (1,151 ไมล์)
เพดานบิน   60,000 ฟุต
จำนวนเจ้าหน้าที่ Rafale B = 2 นาย Rafale C & Rafale M = 1 นาย
ความจุเชื้อเพลิงภายในลำตัว   4,500 กิโลกรัม (9,900 ปอนด์)
น้ำหนักบรรทุกอาวุธ   มากกว่า 13,228 ปอนด์
อาวุธ ปืนใหญ่อากาศเดฟา 791 ขนาด 30 มม. 14 Hardpoints for Air Force version13 Hardpoints for Naval  DEFA 791 Cannon, 30mm. with 2500 r / minBombs, Rockets, Missilesone 1,985 lbs ASMP nuclear cruise missile
ดูเพิ่ม

เฉิงตู เจ-10
ยาส 39
ยูโรไฟท์เตอร์ ไทฟูน
มิโคยัน มิก-29เอ็ม
เอฟ-16อี/เอฟ ไฟท์ติ้งฟอลคอน บล็อก 60
มิตซูบิชิ เอฟ-2
ประเทศผู้ใช้งานดาโซราฟาล
ด้านหน้าอาคาร

อนุสรณ์ด้านหน้าอาคารของมหาวิหารนักบุญเปโตรในนครรัฐวาติกัน โดยการ์โล มาแดร์โน
ด้านหน้าอาคารสถานีดับเพลิงกลางของสำนักงานควบคุมเพลิงฮูสตันราวปี พ.ศ. 2457
โดยทั่วไปแล้ว ด้านหน้าอาคาร หรือ  ฟะซาด (อังกฤษ: facade /fəˈsɑːd/; ฝรั่งเศส: façade [fasad]) คือส่วนด้านนอกอาคารด้านใดด้านหนึ่ง ซึ่งมักจะอยู่ทางด้านหน้า คำว่า ฟะซาด มีที่มาจากภาษาฝรั่งเศสที่แปลว่า "ส่วนหน้า" หรือ "ใบหน้า"
ในทางสถาปัตยกรรม ด้านหน้าอาคารคือมุมมองที่สำคัญที่สุดในการออกแบบเนื่องจากเป็นส่วนที่กำหนดรูปแบบลักษณะส่วนที่เหลือของอาคาร และในทางวิศวกรรมศาสตร์แล้ว ด้านหน้าของอาคารก็ยังมีความสำคัญอย่างมากต่อการอนุรักษ์พลังงาน ทั้งนี้ระเบียบและกฎหมายท้องถิ่นเกี่ยวกับผังเมืองในอดีตจำกัดหรือแม้กระทั่งไม่อนุญาตให้มีการออกแบบด้านหน้าอาคารแตกต่างไปจากที่กำหนดไว้
นิรุกติศาสตร์

คำว่า ฟะซาด มีที่มาจากภาษาฝรั่งเศส ซึ่งมีที่มาจากภาษาอิตาลี ฟัชชีอาตา (facciata มาจากคำว่า faccia ที่แปลว่าใบหน้า) และภาษาละตินหลังยุคคลาสสิก ฟาซซีอา (facia) ซึ่งคำศัพท์นี้ถูกกล่าวถึงในครั้งแรกสุดโดยพจนานุกรมภาษาอังกฤษ ฉบับออกซฟอร์ด ในปี พ.ศ. 2199
ในสถาปัตยกรรมจอร์เจียน

ในสมัยสถาปัตยกรรมจอร์เจียน อาคารเก่าในเมืองต่าง ๆ ของอังกฤษมักถูกปรับปรุงให้มีด้านหน้าอาคารที่ทันสมัยขึ้น เช่น ในเมืองบาธ ด้านหน้าของอาคารหลายหลังบนถนนเวสต์เกตมีรูปแบบเป็นสถาปัตยกรรมจอร์เจียนซึ่งมีความหนาเพียงไม่กี่เซนติเมตร แต่ลักษณะสถาปัตยกรรมภายในบางส่วนยังคงเป็นแบบจาโคเบียน เช่น เพดานปูนปลาสเตอร์ เป็นต้น